Ռոզն արագ, կտրուկ շրջվեց ու դուրս եկավ էթնիկ ուտելիքների միջանցքից: Զայրույթով անցավ պահածո ուտելիքների ու հացահատիկների բաժնի մի ծայրից մյուսը: Այնքան էր տարվել իր մելանխոլիայով, որ քիչ էր մնում բախվեր այնտեղ կանգնած երիտասարդին: Երիտասարդը մտահոգ նայում էր դարակներին շարված սիսեռի ապրաքանիշերին: Մի վայրկյան առաջ հաստատ նա այնտեղ չէր: Կարծես երկնքից ընկավ: Բաց մաշկ ուներ, նուրբ, միջին կառուցվածք, շագանակագույն աչքեր և հետաքրքրասեր, ավելի շուտ' հետազոտողի տպավորություն թողնող սուր քիթ: Շագանակագույն մազերը կարճ էին կտրած: Ռոզին թվաց, որ նրան ինչ-որ տեղ տեսել է, բայց երբ և որտեղ չկարողացավ հիշել: